OzLabs/hebrew-wiki-articles huggingface dataset:
בית החולים על שם מנחם בגין

בית החולים על שם מנחם בגין הוא מיזם להקמת בית חולים בקריית אתא, עליו החליטה ממשלת ישראל השלושים וארבע. בית החולים עתיד להקרא ע"ש ראש ממשלת ישראל השישי מנחם בגין, והוא צפוי להחליף את המרכז הרפואי כרמל במתן שירותים לאוכלוסיית הצפון ומטרופולין חיפה.

== היסטוריה ==
האישור הראשוני להקמת בית החולים ניתן על ידי משרד הבריאות כבר בשנת 2000. בדצמבר 2013 אושרה תוכנית המתאר המחוזית. באוקטובר 2014 הציג משרד הבריאות תוכנית להוספת מיטות אשפוז ברחבי ישראל, במסגרתה הוצג בית החולים שאמור להיבנות על בסיס בית החולים "בני ציון" שיועבר מחיפה.

באוקטובר 2019, אישרה הוועדה הארצית לתכנון ולבנייה של מתחמים מועדפים לדיור את "תמ"ל 1025", תוכנית לפיתוח קריית אתא בהיקף 6,600 דונם הכוללת הקמת 15,700 יחידות דיור, בהן דירות לזוגות צעירים ו-1,400 יחידות לדיור מוגן שיוקמו במהלך עשר שנים.

התכנית מהווה הרחבה צפונית לעיר בהתאם לתוכנית המתאר המחוזית של מחוז חיפה ותוכנית המתאר המקומית. בתוכנית נכללת הוספת דרך מהירה, הכוללת נתיב רכבת קלה, שטחי מסחר, פארק עירוני ותוכניות להקמת מוסד להשכלה גבוהה.
היקף שטחי המסחר יגיע ל-1.2 מיליון מ"ר. מלבד ההרחבה המתוכננת, התחייבה רשות מקרקעי ישראל להשקיע בשיקום השכונות הישנות בקריית אתא ולהקים בהן מבני ציבור לשימוש התושבים.

בתכנון ההרחבה השתתפו רשות מקרקעי ישראל, משרד הבריאות, משרד התחבורה ועיריית קריית אתא.

על פי התכנית, ימוקם בית החולים בסמוך לצירי תנועה ראשיים בהם רכבת קלה עתידית שתחבר את חיפה ונצרת. הוא יכלול כ-2,200 מיטות אשפוז אשר מתוכן יוקצו מיטות לבית חולים גריאטרי ובית חולים פסיכיאטרי. התכנון האדריכלי נעשה בידי "דב קורן אדריכלים".

הקמת בית החולים תבוצע בשלושה שלבים כאשר בכל שלב יתווספו מחלקות ומיטות אשפוז במרכזים שייבנו, יוקמו מרפאות ומכונים רב-תחומיים. בעת השלמת הבנייה, יעמוד השטח הבנוי של בית החולים על 428 אלף מ"ר במגרש של 150 דונם. בית החולים יכלול מרפאות ומכונים רפואיים רב-תחומיים, יחידת שירותי רווחה וייתנו בו גם שירותים פרא-רפואיים. בנוסף ייבנו מגורי סגל בית החולים ומרכז החלמה למטופלים וקרובי משפחה.

לצד בית החולים יוקם מוסד אקדמי שישתף עימו פעולה ללימוד, מחקר רפואי וטכנולוגי.

בית החולים צפוי לשרת כ-650 אלף תושבים החיים במזרח מטרופולין חיפה משפרעם ועד כרמיאל.

ב-20 בפברואר 2020 הונחה אבן הפינה. ב-2 במרץ 2020, חתם משרד האוצר עם רשות מקרקעי ישראל על הסכם גג בגובה 3 מיליארד שקלים.

בשנת 2023 הודיע משרד הבריאות שמרכז רפואי כרמל בחיפה צפוי לעבור למתחם בית החולים בגין והורה לשירותי בריאות כללית להציג תוכניות לוגיסטיות למעבר.

==קישורים חיצוניים==
* [https://www.gov.il/he/pages/opening-new-hospitals פתיחת בתי חולים חדשים], באתר משרד הבריאות, 19 ביוני 2023
* 
* [https://krayot.mynet.co.il/krayot_area/article/m_435797 הונחה אבן הפינה: בית החולים בקרית אתא ייקרא ע"ש מנחם בגין], 26 בפברואר 2020

==הערות שוליים==

קטגוריה:הנצחת מנחם בגין
קטגוריה:ישראל: מיזמים עתידיים
קטגוריה:קריית אתא: מבנים
Mad Hatter

Mad Hatter הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .<ref name=":0"></ref><ref name=":2"></ref><ref name=":4" /> השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.<ref name=":0" /><ref name=":2" /><ref name=":4"></ref>

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.<ref></ref>

== רקע וכתיבה ==
השיר נכתב על ידי מלאני מרטינז, אוליאס, קינטיקה ופריקנסי והופק על ידי פריקנסי גם כן.<ref></ref> לאחר צאתו, נטען כי הוא השיר מוכיח ש-"התינוק הבוכה" עליו הקונספט של האלבום מתבסס, לוקה במחלה נפשית כזו או אחרת.<ref name=":4" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.<ref></ref>

== הצלחה ==
למרות שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה.<ref name=":1"/> איגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה.<ref name=":3"/>

הווידאו קליפ הרשמי של השיר הועלה לערוץ היוטיוב של מלאני מרטינז ב-23 בספטמבר 2017, תוך שצבר למעלה מ-70 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":1"></ref>
|פלטינה
|1,000,000
|-
!קנדה (Music Canada)<ref name=":3"></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
יחסי טרינידד וטובגו – סנט לוסיה

יחסי טרינידד וטובגו–סנט לוסיה הם היחסים הדיפלומטיים הרשמיים שבין הרפובליקה של טרינידד וטובגו לבין סנט לוסיה.

== היסטוריה ==
הרפובליקה של טרינידד וטובגו וסנט לוסיה הן שתיהן חברות מלאות בארגון הקהילייה הקריבית ובארגון המדינות האמריקאיות. 

בשנת 1998 דרשו עסקים מסוימים בסנט לוסיה החרמה מלאה של מוצרים מטרינידד וטובגו, כגון משקאות קלים, יוחרמו במדינה. זאת מכיוון שהם מהווים תחרות קשה מדי לעסקים המקומיים והתושבים מפחדים שפרנסתם תיפגע עקב הייבוא. הממשלות של שתי המדינות, מנגד, דנו על שיפור והעמקת היחסים הכלכליים והמדיניים ביניהן.

ב-12 במאי 2019 הודיעה סנט לוסיה כי תתחיל את פסטיבל הקיץ השנתי שלה בטרינידד וטובגו, לפני שיעבור לסנט לוסיה עצמה. סנט לוסיה עשתה זאת כמחווה לטרינידד וטובגו, בעקבות העובדה שהיא המדינה ממנה מגיעים רוב התיירים הזרים לפסטיבל הקיץ הסנט-לוסיאני.

== נציגויות דיפלומטיות ==
* טרינידד וטובגו אינה מיוצגת בסנט לוסיה בדרג השגרירות. טרינידד וטובגו מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה.
* סנט לוסיה אינה מיוצגת בטרינידד וטובגו, הן בדרג השגרירות והן בדרג הקונסולרי.

== הערות שוליים ==
Tag, You're It

Tag, You're It (בעברית: משחק תופסת) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .<ref name=":0"></ref><ref name=":2"></ref><ref name=":1" /> השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.<ref name=":0" /><ref name=":2" /><ref name=":1"></ref>

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.<ref></ref>

== רקע וכתיבה ==
השיר נכתב על ידי מלאני מרטינז, סקוט האריס וסמארטר צ'יילד והופק על ידי סמארטר צ'יילד ומייקל מילר.<ref></ref> אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.<ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של מלאני מרטינז ב-24 באוגוסט 2016, תוך שצבר למעלה מ-90 מיליון צפיות.<ref name=":4"></ref> הקליפ מתפקד גם כקליפ של "Milk and Cookies".<ref name=":4" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים שנכתבו על ידי סקוט האריס
Milk and Cookies

Milk and Cookies (בעברית: חלב ועוגיות) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .<ref name=":0"></ref><ref name=":2"></ref><ref name=":1" /> השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.<ref name=":0" /><ref name=":2" /><ref name=":1"></ref>

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.<ref></ref>

== רקע וכתיבה ==
השיר נכתב על ידי מלאני מרטינז, קינטיקה וסמארטר צ'יילד והופק על ידי סמארטר צ'יילד ומייקל קינן.<ref></ref> אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.<ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של מלאני מרטינז ב-24 באוגוסט 2016, תוך שצבר למעלה מ-90 מיליון צפיות.<ref name=":4"></ref> הקליפ מתפקד גם כקליפ של "Tag, You're It".<ref name=":4" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על מזון ושתייה
ליאור מיארה

ליאור מיארה (נולד ב-16 בינואר 1984) הוא זמר, פזמונאי ומלחין ישראלי השר בסגנון הזמר המזרחי.

== ביוגרפיה ==
ליאור מיארה נולד ב-16 בינואר 1984 ביפו שבדרום תל אביב. בצה"ל שירת ככבאי במצפה רמון. כשסיים את שירותו, חבר מיארה לזמר אלון דה לוקו, יחד הוציאו שירים שונים, בהם "דניאל", "אחרייך" ו-"שי". כמו כן, חתם בלייבל שהקים דה לוקו, "I&I".

ב-2010 הוציא מיארה את אלבום הבכורה שלו, "כמה מילים". האלבום כולל את הסינגלים "זר בעולם", "את יודעת" ו-"נשבע", וגרסת כיסוי לשירה של הזמרת ריטה, "נוצה ברוח".

ב-2011, עזב מיארה את הלייבל "I&I", תוך שהוציא סינגל ראשון באופן עצמאי בשם "דרך חדשה", שנכלל באלבומו השני, "דרך חדשה", שיצא בשנת 2012. את רוב שירי האלבום כתב והלחין מיארה עצמו.

ב-2013 הוציא את אלבומו השלישי, "חיוכים מזויפים". האלבום כולל בין היתר גרסת כיסוי שביצע מיארה לשיר "ממעמקים" של הפרויקט של עידן רייכל.

ב-2016 הוציא את אלבומו הרביעי, "מכאן ועד הנצח". באותה השנה, השתתף בשלב האודישנים של העונה השלישית של תוכנית המציאות "הכוכב הבא", אך לא הצליח לעבור את השלבים המתקדמים.

לצד עיסוק בקריירת השירה, כתב והלחין מיארה שירים לזמרים אחרים, בהם עומר אדם, איל גולן, חיים איפרגן, דניאל בן-חיים.

== דיסקוגרפיה ==
* 2010: כמה מילים
* 2011: דרך חדשה
* 2013: חיוכים מזויפים
* 2016: מכאן ועד הנצח

== קישורים חיצוניים ==

קטגוריה:זמרי מוזיקה מזרחית ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:זמרים השרים בעברית
קטגוריה:מתמודדי הכוכב הבא
קטגוריה:ישראלים שנולדו ב-1984
Training Wheels

Training Wheels (בעברית: גלגלי הדרכה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .<ref name=":0"></ref><ref name=":2"></ref><ref name=":1" /> השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.<ref name=":0" /><ref name=":2" /><ref name=":1"></ref>

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.<ref></ref>

== רקע וכתיבה ==
השיר נכתב על ידי מלאני מרטינז ובייבי-דאדי והופק על ידי אותם השניים גם כן.<ref></ref> אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.<ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו.<ref name=":4"></ref> האודיו צבר למעלה מ-20 מיליון צפיות.<ref name=":4" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על אופניים
Cake (שיר)

Cake (בעברית: עוגה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .<ref name=":0"></ref><ref name=":2"></ref><ref name=":1" /> השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.<ref name=":0" /><ref name=":2" /><ref name=":1"></ref>

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.<ref name=":5"></ref> השיר בוצע בהדרן של כל הופעה.<ref name=":5" />

== רקע וכתיבה ==
השיר נכתב על ידי מלאני מרטינז, קארה דיוגארדי וסי. ג'יי בארן והופק על ידי סי. ג'יי בארן גם כן.<ref></ref> אף על פי שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.<ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו.<ref name=":4"></ref> האודיו צבר קרוב ל-40 מיליון צפיות.<ref name=":4" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על מזון ושתייה
Teddy Bear

"Teddy Bear" (בעברית: "דובון") הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .<ref name=":0"></ref><ref name=":2"></ref><ref name=":1" /> השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.<ref name=":0" /><ref name=":2" /><ref name=":1"></ref>

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.<ref name=":5"></ref>

== רקע וכתיבה ==
השיר נכתב על ידי מלאני מרטינז, פיבי ראיין ופליקס סנואו והופק על ידי פליקס סנואו גם כן.<ref></ref> בנוסף לכך, נחשב השיר לשיר היחיד מתוך האלבום Cry Baby, אשר לא קיבל תואר על ידי איגוד תעשיית ההקלטות האמריקאי.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו.<ref name=":4"></ref> האודיו צבר למעלה מ-26 מיליון צפיות.<ref name=":4" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על דובים
קטגוריה:שירים על צעצועים
הערב מחזמר

הערב מחזמר הוא מחזמר בכיכובם של דודו פישר וריטה, שהופק על ידי התיאטרון הקאמרי בשנת 1991.

==רקע וכתיבה==
המחזמר מחולק לשניים: החלק הראשון של המופע נקרא "קול דנרי" והחלק השני של המופע נקרא "הערב מחזמר".

===קול נדרי===
החלק הראשון של המופע הנקרא "קול נדרי" הוא מחזמר שנכתב על פי סיפורו של “זמר הג'אז” במיוחד עבור דודו פישר וריטה על ידי אבי קורן ולאלו שיפרין. המחזמר היה אמור לעלות בנפרד כמחזמר באורך מלא, אך הדבר לא יצא לפועל.

===הערב מחזמר===
החלק השני של המופע הנקרא "הערב מחזמר" הוא לקט של מיטב הלהיטים ממחזות הזמר “סיפור הפרברים”, “גבירתי הנאווה”, “מצחיקונת” ו“עלובי החיים”.

==אלבום==

מתוך המחזמר יצא לאור אלבום הופעה בשנת 1991, שתיעד את השירים מהמחזמר.

===רשימת השמעה===

==קישורים חיצוניים==
* 
* 
* 

==הערות שוליים==

קטגוריה:אלבומי ריטה
קטגוריה:אלבומי חברת הליקון
סעד א-דין אל-עות'מאני

סעד א-דין אל עות'מאני (בערבית: سعد الدين العثماني; נולד ב-16 בינואר 1956) הוא פוליטיקאי מרוקאי שכיהן בין השנים 2017–2021 כראש ממשלת מרוקו. בעבר כיהן כשר חוץ בין השנים 2012–2013.<ref name="voteunf"></ref>

== ביוגרפיה ==
הוא נולד בשנת 1956 באינזגנה, הסמוכה לאגאדיר, באזור סוס שבמרוקו. קיבל תואר דוקטור ברפואה מאוניברסיטת חסן השני בקזבלנקה בשנת 1986 ובפסיכיאטריה בשנת 1994.

כתב ספרים רבים בנושאי פסיכולוגיה ומשפט איסלאמי, ועבד כעורך הראשי של הוצאות לאור וכתבי עת רבים. בשנת 2004, לאחר פרישתו מהפוליטיקה של עבד אל כרים אלח'טיב, הפך אל עות'מאני לראש מפלגת הצדק והפיתוח (PJD).<ref name="voteunf"></ref> הוא מכהן גם כחבר פרלמנט מטעם העיר אינזגנה.

אל עות'מאני היה שר החוץ מ-3 בינואר 2012 עד 10 באוקטובר 2013 בממשלתו של עבד אל-אילה בן כיראן. ב-2013 הוא הוחלף על ידי סאלח א-דין מזואר. בהמשך הוא עמד בראש סיעת הצדק והפיתוח (PJD).<ref>[http://www.africanews.com/2017/03/17/morocco-s-king-mohammed-vi-names-new-prime-minister/ "Morocco's King Mohammed VI names new prime minister"], Africanews, 17 March 2017.</ref>

ב-17 במרץ 2017 מונה אל עות'מאני לראש הממשלה ה-16 של מרוקו על ידי המלך מוחמד השישי.<ref></ref> לאחר מפלת המפלגה האסלאמיסטית בבחירות, אל-עות'מאני סיים את תפקידו ב-7 באוקטובר 2021.

== קישורים חיצוניים ==

* 

== הערות שוליים ==

קטגוריה:פוליטיקאים מרוקאים
קטגוריה:שרי ממשלת מרוקו
קטגוריה:ראשי ממשלת מרוקו
קטגוריה:ילידי 1956
ניקיטה סטאסישין

ניקיטה יבגנייביץ' סטאסישין (ברוסית: Никита Евгеньевич Стасишин; נולד ב-7 במאי 1986, לנינגרד, רוסיה הסובייטית, ברית המועצות) הוא מדינאי, מדען וכלכלן רוסי. מכהן כסגן שר הבינוי והשיכון (מנובמבר 2016).

כיהן כממלא מקום שר הבינוי והשיכון של רוסיה, מ-1 במאי עד 26 במאי 2020, לאחר שנודע כי השר ולדימיר יאקושב נדבק בנגיף COVID-19 והוכנס לאשפוז, בשל כך מונה סטאסישין למלא את מקומו, זאת לאחר שיום קודם ראש ממשלת רוסיה מיכאיל מישוסטין הוכנס לבידוד ומונה לו ממלא מקום.

== קריירה ==
בשנת 2008 השלים את לימודיו במכון לכלכלה ומסחר של סנקט פטרבורג ("Санкт-Петербургский торгово-экономический институт") והחל לעבוד בחברת המכירות הלאומית NVK.

בשנת 2011 החל לעבוד במועצת העיר סנקט פטרבורג ותחילה עבד במשרדי מנהלת הרובע המרכזי בעיר ובהמשך, בשנת 2012, עבד בוועדה לפיתוח תשתיות התחבורה. בסוף 2012 עבר למחוז מוסקבה ועבד כמזכ"ל מרכז הכבישים המחוזי והיה אמון על פיתוח הכבישים במחוז.

=== בממשלה הפדרלית ===
בשנת 2013 הוקמה הסוכנות הפדרלית לבינוי ושיכון והוא מונה למנהל מחלקה בה, בהמשך אותה שנה מונה לסגן מנהל המחלקה למדיניות הדיור של משרד הבינוי והשיכון של רוסיה וניהל את המחלקה למטודולוגיה ויישום פרויקטים ותוכניות בתחום הדיור.

בשנת 2015 מונה לנהל את המחלקה למדיניות הדיור של המשרד ובנובמבר 2016 קודם לתפקיד סגן שר הבינוי והשיכון. ב-1 במאי 2020 מונה לממלא מקום שר הבינוי והשיכון בממשלת מישוסטין, זאת בעקבות אשפוזו של השר, שנדבק בנגיף הקורונה, במהלך התפרצות נגיף הקורונה ברוסיה.

== חייו האישיים ==
הוא נשוי ויש לו בת.

== קישורים חיצוניים ==

* [https://www.minstroyrf.ru/about/structure/stasishin-nikita-evgenevich/ ניקיטה סטאסישין], באתר משרד הבינוי והשיכון של רוסיה 

== הערות שוליים ==

קטגוריה:כלכלנים רוסים
קטגוריה:פוליטיקאים רוסים
קטגוריה:סנקט פטרבורג: אישים
קטגוריה:רוסים שנולדו ב-1959
באה מאהבה (שיר)

"באה מאהבה" הוא סינגל שהוקלט על ידי הזמרת-יוצרת הישראלית יהודית רביץ, מתוך אלבום האולפן השישי שלה, בעל אותו השם, באה מאהבה.<ref name=":0"></ref> השיר יצא לאור במאי 1987, כסינגל מתוך האלבום וכשיר הנושא מתוכו, על ידי חברת התקליטים CBS ישראל.<ref name=":0" /><ref></ref>

כמה שבועות לאחר צאתו, כבש השיר את פסגת המצעד של רשת ג'.

== ביקורת וכתיבה ==
מבקר המוזיקה הישראלי יוסי חרסונסקי סקר את האלבום באה מאהבה, תוך שהוא כתב על השיר כי "בשיר הזה אין טראומות, אלא שמחה על בוא האהבה. יש הרבה דברים שיעידו בה. האם ניתן לבטא את טעם האהבה? לפחות מבחינת הקצב שרקח המעבד, זה משהו סוער עד גבה גלי, משהו שמזכיר את פולחני הקצב של הרכבי כלי ההקשה בשנים האחרונות בנוסח מיומנה. גם כאן זו זעקה – אבל מתוך פרץ של אושר".<ref></ref>

השיר נכתב על ידי יענקל'ה רוטבליט, הולחן על ידי יהודית רביץ עצמה, והופק על ידי ירון בכר.<ref name=":0" />

== הצלחה ==
השיר זכה להצלחה כה גדולה, עד שהצליח לשהות במשך שבועיים בפסגת המצעד של רשת ג', תוך שדורג במקום ה-21 במצעד העשור תש"ן–תשנ"ט.<ref></ref> בנוסף לכך, דורג במקום ה-87 במצעד של המדינה,<ref name=":1"></ref> שהיה מצעד שנערך על ידי עיתונאים ואנשי רדיו שונים בראש השנה ה'תש"ע (2009), לדירוג 500 השירים הטובים ביותר בזמר העברי.<ref name=":1" />

כמו כן, זכה השיר בתואר "שיר השנה", במצעד השנתי של רשת ג' שנערך בשנת 1987.<ref></ref> במצעד שירי יהודית רביץ דורג השיר במקום החמישי.<ref></ref>
*

== מיקומי שיא ==

== גרסאות כיסוי ==
*באלבומה עד לאן שהלב לוקח, קיימת גרסת כיסוי אלקטרונית שביצעה רביץ בעצמה עם גידי גוב.
*בשנת 2004 ביצעו עדי כהן, הראל סקעת והראל מויאל יחד עם להקת שקטק גרסת כיסוי לשיר במסגרת הגמר הגדול של התכנית "לא נפסיק לשיר-כוכב נולד 2".

== השיר בספרי תווים ==
* יעקב רוטבליט, מאבד תמלילים, עמ' 100, הוצאת כנרת, 1996. 
* אילן מוכיח (עורך), יהודית רביץ - אהבה יומיומית: מילים, תווים ואקורדים, עמ' 26, הוצאת מודן, 2002. 

== קישורים חיצוניים ==

* [https://www.nli.org.il/he/items/NNL_MUSIC_AL990027685120205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי יהודית רביץ
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי יהודית רביץ
קטגוריה:שירים שהופקו על ידי ירון בכר
קטגוריה:סינגלים בהוצאת NMC יונייטד אנטרטיינמנט
WWE Worlds Collide (סדרה)

WWE Worlds Collide או פשוט Worlds Collide הוא תוכנית טלוויזיונית אינטרנטית של ארגון ההיאבקות, ה-WWE, הכוללת תחרות בין חמשת המותגים של הארגון. תוכנית הבכורה הוקרנה בערוץ הטלוויזיה של ה-WWE Network ב-14 באפריל 2019.

==היסטוריה==

ב-26 וב-27 בינואר 2019 במהלך שבוע הרויאל ראמבל, ארגון ה-WWE צילם את ספיישל Worlds Collide הראשון. הספיישל כלל טורניר בין מתאבקים מהמותגים 205 לייב, NXT ו-NXT UK.

ב-28 במרץ 2019, ה-WWE הודיעו שאירוע התנגשות העולמות יבצע את חזרתו במהלך שבוע רסלמניה. בנוסף לשלושת המותגים שלקחו חלק בספיישל הקודם, מתאבקים מהמותגים Raw וסמאקדאון ייקחו חלק גם הם באירוע. ב-9 באפריל, הארגון הודיע שאירועי התנגשות העולמות ישודרו כסדרה של ארבעה פרקים בערוץ הטלוויזיה של ה-WWE Network החל מ-14 באפריל.

==פרקים==
14 באפריל 2019
{| class="wikitable"
|-
! מס' !! תוצאות !! התניות
|-
| 1 || קסיוס אונו (NXT UK) ניצח את איידן אינגליש (סמאקדאון) || קרב יחידים
|-
| 2 || הארפר (סמאקדאון) ניצח את דומיניק דיג'אקוביק (NXT) || קרב יחידים
|-
| 3 || The Undisputed Era (קייל אוריילי ובובי פיש) (NXT) ניצחו את SAnitY (אלכסנדר וולף וקיליאן דיין) (סמאקדאון) || קרב זוגות
|-
| 4 || טיילר בריז (Raw) ניצח את רודריק סטרונג (NXT) || קרב יחידים
|}
17 באפריל 2019
{| class="wikitable"
|-
! מס' !! תוצאות !! התניות
|-
| 1 || טיילר בייט (NXT UK) ניצח את דה בריאן קנדריק (205 לייב) || קרב יחידים
|-
| 2 || פלאש מורגן ובסטר ומארק אנדרוז (NXT UK) ניצחו את ארייה דבארי ומייק קנליס (205 לייב) || קרב זוגות
|-
| 3 || ליגרו (NXT UK) ניצח את גראן מטאליק (Raw) ואלברט הארדי ג'וניור (NXT) || קרב משולש
|-
| 4 || ג'ורדן דבלין (NXT UK) ניצח את אקירה טוזאווה (205 לייב) || קרב יחידים
|}
24 באפריל 2019
{| class="wikitable"
|-
! מס' !! תוצאות !! התניות !! זמן
|-
| 1 || קנדיס לאריי (NXT) ניצחה את קיי לי ריי (NXT UK) || קרב יחידים ||align=center|-
|-
| 2 || פייפר ניבן (NXT UK) ניצחה את זלינה וגה (סמאקדאון) || קרב יחידים ||align=center|-
|-
| 3 || סוניה דוויל (סמאקדאון) ניצחה את איאו שיראי (NXT) || קרב יחידים ||align=center|-
|-
| 4 || טוני סטורם (NXT UK) ניצחה את ניקי קרוס (סמאקדאון) וביאנקה בלאייר (NXT) || קרב משולש || 07:25
|}
1 במאי 2019
{| class="wikitable"
|-
! מס' !! תוצאות !! התניות !! זמן
|-
| 1 || ביאנקה בלאייר (NXT) ניצחה לאחר שהדיחה אחרונה את איאו שיראי (NXT) || קרב באטל רויאל נשים || 05:15
|-
| 2 || רודריק סטרונג (NXT) ניצח לאחר שהדיח אחרון את טיילר בייט (NXT UK) || קרב באטל רויאל נשים || 16:16
|}

==קישורים חיצוניים==
* 

==הערות שוליים==

קטגוריה:אירועי שלם וצפה של ה-WWE בשנת 2019
קטגוריה:WWE NXT
טוב שבאתם

טוב שבאתם הוא סינגל שהוקלט על ידי הזמרת-יוצרת הישראלית אילנה אביטל, מתוך אלבום האולפן שלה, ילד המחר.<ref name=":0"></ref><ref name=":1"></ref><ref></ref> השיר יצא לאור במאי 1990, כסינגל מתוך האלבום, על ידי חברת התקליטים NMC.<ref name=":1" /><ref></ref><ref name=":1" />

כמה שבועות לאחר צאתו, כבש השיר את פסגת המצעד של רשת ג'.<ref name=":0" />

== רקע ==
הגרסה המקורית של השיר נכתבה על ידי אהוד מנור, הולחנה על ידי אילנה אביטל והופקה על ידי אריק רודיך.<ref></ref><ref name=":3"></ref><ref name=":1" /> השיר עצמו הוקדש לעולים מברית המועצות, תוך שבמילותיו אביטל שרה "אבי היה עולה חדש" ודברים נוספים המדברים על עלייה.<ref name=":3" />

בנוסף לכך, הוקלט השיר גם בשפה הרוסית והגרסה צורפה לאלבום גם כן.<ref></ref> את הגרסה בשפה הרוסית כתבו אריאל גורביץ' ומיכאל גלבוע.<ref name=":1" />

== הצלחה ==
השיר זכה להצלחה כה גדולה, עד שהצליח לשהות במשך שישה שבועות בפסגת המצעד של רשת ג'.<ref name=":0" /> כמו כן, דורג השיר במקום החמישי במצעד השנתי של רשת ג', שהתקיים בשנת 1990,<ref></ref> והיה לשירה היחיד של אביטל אשר הצליח לעשות זאת.<ref name=":2"></ref>

באותה השנה בה דורג השיר במקום החמישי במצעד השנתי, דורגה אביטל עצמה במקום השלישי בקטגוריית "זמרת השנה".<ref></ref><ref name=":2" />
*

== מיקומי שיא ==

== השיר בספרי תווים ==
* לשיר עם אפי נצר: השירים שאנו אוהבים, כרך ג, עמ' 284, ההסתדרות הכללית של העובדים בארץ ישראל, 1991. 
* יגאל טב-אל, בקצב ישראלי מנגן ושר, כרך ב, עמ' 86, הוצאת זמר עם, 1993. 

== קישורים חיצוניים ==

* [https://www.nli.org.il/he/items/NNL_MUSIC_AL990036603170205171/NLI לדף השיר] באתר הספרייה הלאומית

== הערות שוליים ==

קטגוריה:שירי אילנה אביטל
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
מבארכ אל-בכאי

אל-בכאי בן מבארכ בן מוסטפא אל-הביל (בערבית: البكاي بن مبارك بن المصطفى الهبيل; 18 באפריל 1907 &#x2013; 12 באפריל 1961) <ref>https://lematin.ma/express/2007/Berkane_Commemoration-du-centenaire-de-feu-M-Barek-Bekkay-Lahbil/780.html</ref> <ref>http://amazigh24.ma/deux-amazighs-a-la-tete-du-premier-gouvernement-du-maroc-independant/ </ref> היה איש צבא ופוליטיקאי מרוקאי שכיהן כראש הממשלה הראשון של מרוקו בין ה-7 בדצמבר 1955 ל-15 באפריל 1958.<ref></ref> בכאי היה קולונל בצבא הצרפתי.<ref name="ousbou3"></ref>

== ביוגרפיה ==
מבארכ אל-בכאי נולד לשבט הברברי בני-איזנסן בשנת 1907. הוא למד בבית הספר הצבאי של דאר אל ביתא, האקדמיה הצבאית הנוכחית של מקנס, אותה סיים בדרגת לוטננט והצטרף לצבא הצרפתי. הוא היה חייל מצטיין במלחמת העולם השנייה בה נפצע ברגלו, מה שהוביל לקטיעת אחת מרגליו. הוא סיים את המלחמה בדרגת לוטננט קולונל.<ref></ref>

ב-7 בדצמבר 1955 עם שובו של המלך מוחמד החמישי מהגלות במדגסקר והקמת ממשלת מרוקו העצמאית הראשונה הוא מונה לעומד בראשה. הוא זכה לכבוד לחתום על הצהרת העצמאות של מרוקו ב-2 במרץ 1956. את ההצהרה חתם עם נציג צרפת כריסטיאן פינאו וב-7 באפריל עם נציג ספרד מרטין ארטאג'ו. ב-26 באוקטובר הרכיב את ממשלת מרוקו השנייה ועמד בראשה בפעם השנייה.

הוא התפטר מתפקידו כראש הממשלה בשל משבר מאי 1958 בצרפת שהחל כהפיכה פוליטית ומחאות עממיות באלג'יריה והוביל בסופו של דבר לנפילתה של הרפובליקה הרביעית ולהחלפתה בחמישית בראשותו של גנרל דה-גול, במרוקו הסירוב של בכאי לאפשר את קיום מפלגת התנועה העממית.

הוא התמודד עם "בעיות בריאותיות חוזרות ונשנות" ולבסוף נפטר ברבאט ב-12 באפריל 1961, 45 יום לאחר מותו של המלך מוחמד החמישי, ונקבר בעיר הולדתו ברקן.

== קישורים חיצוניים ==

==הערות שוליים==

קטגוריה:פוליטיקאים מרוקאים
קטגוריה:ראשי ממשלת מרוקו
קטגוריה:מקבלי אות לגיון הכבוד
קטגוריה:ילידי 1907
קטגוריה:מרוקאים שנפטרו ב-1961
GLSEN

GLSEN (לשעבר: Gay, Lesbian & Straight Education Network) הוא ארגון חינוך אמריקאי שמטרתו לסיים בריונות, הטרדה ואפליה על רקע נטייה מינית, זהות מגדרית והבעה מגדרית ולקדם הכלה, השתלבות ומודעות במערכת הבית ספרית. הארגון נוסד ב-1990 בבוסטון, וכיום מטהו נמצא בניו יורק ובבעלותו משרד מדיניות ציבוריות בוושינגטון די. סי.

נכון ל-2018, ישנן 39 שליחויות של GLSEN ב-26 מדינות בארצות הברית שמכשירים 5.000 תלמידים, מחנכים ואנשי חינוך בכל שנה.<ref></ref> השליחויות גם מספקות תמיכה ליותר מ-4,000 מועדוני בתי ספר הידועים בתור Gay-Straight alliances, שמטפלים בנושאים כגון הצקה, בריונות והטרדה בבתי הספר. בעזרת מחקרים (שנעשים בין היתר על ידי הארגון עצמו), GLSEN פיתח מקורות, מערכי שיעור ותוכניות פיתוח אישי למורים המדריכים איך לעזור לתלמידים להט"בים.<ref></ref>

מחקרים מראים שבשל בריונות ואפליה, תלמידים להט"בים רבים נמנעים מלהגיע לבית ספר, מה שיכול להוביל לקשיים וכישלונות לימודיים. בשל בעיה זו, GLSEN מקדם חוקים ומדיניויות נגד בריונות המכלילים תלמידים להט"בים. GLSEN עבד עם מחלקות החינוך, המשפטים והבריאות ושירותי האנוש של ארצות הברית על מנת ליצור מודלים ומדיניויות לתמיכה בתלמידים ומורים להט"בים. GLSEN הגדירו את Safe Schools Improvement Avt כהישגם החקיקתי הגדול ביותר. <ref></ref>

== ראו גם ==
* יום השתיקה
* שבוע אלי

== קישורים חיצוניים ==
* 

== הערות שוליים ==

קטגוריה:ארגוני להט"ב בארצות הברית
יום הזיכרון והאבל (רוסיה)

[[דמיטרי מדבדב ואלכסנדר לוקשנקו באנדרטה למגיני מצודת ברסט, 22 ביוני 2008.}}]]
יום הזיכרון והאבל (День памяти и скорби) הוא יום זיכרון לאומי המצוין מדי שנה ב-22 ביוני בבלארוס (כ"יום זיכרון ארצי לקורבנות המלחמה הפטריוטית הגדולה") וברוסיה ואוקראינה ("יום האבל והנצחת זיכרון קרבנות המלחמה") ביום השנה (1941) לפתיחת המלחמה הפטריוטית הגדולה, כשפלשו כוחות מדינות הציר לברית המועצות. מאז נודע יום זה כיום הזיכרון המיועד להנציח חיילים שנפלו בקרב, בדומה לייעודו של יום הזיכרון לחללי מערכות ישראל.

== יום הזיכרון ברוסיה ==
[[ולדימיר פוטין מניח פרחים בקבר החייל האלמוני ב,22 ביוני 2000}}]]
על פי צו נשיא הפדרציה הרוסית ילצין מיום 8 ביוני 1996 מספר 857 מצוין ברוסיה מדי 22 ביוני "יום הזיכרון והאבל".

ביום זה, בכל שטחי הפדרציה הרוסית, דגלי מדינה שעל בנייני מוסדות מדינה, דגלי ספינות הצי הרוסי מורדים לחצי התורן, במקומם מועלים דגלים עם סרטי אבל שחורים על בתי מגורים. במוסדות תרבות, בטלוויזיה וברדיו, לא נערכים שידורים ואירועי בידור לאורך כל היום<ref></ref>.

אירועי זיכרון נערכים ברחבי הארץ, פרחים וזרים מונחים במונומנטים של מלחמת העולם השנייה ומתקיים אירוע נר הזיכרון. יום זה נחגג במיוחד בכוחות המזוינים של הפדרציה הרוסית.

נשיא רוסיה, ראש הממשלה, יו"ר מועצת הפדרציה, יו"ר הדומה הממלכתית, חברי הממשלה, צירי הדומה, חברי האספה הפדרלית, נציגי ארגוני חיילים ותיקים מניחים זרים בקבר החייל האלמוני שבגן אלכסנדר במוסקבה.

== בבלארוס ובאוקראינה ==
22 ביוני מצוין בבלארוס (השם הרשמי הוא "יום הזיכרון הארצי של קורבנות המלחמה הפטריוטית הגדולה") ובאוקראינה ("יום האבל והכבוד לזכר קרבנות המלחמה")<ref></ref>.

== ראו גם ==
* ימי זיכרון ופיוס לקורבנות מלחמת העולם השנייה
* יום הזיכרון הבינלאומי לשואה
* יום הזיכרון לשואה ולגבורה
* יום הזיכרון (ארצות הברית)
* יום הזיכרון (בריטניה)

== קישורים חיצוניים ==

* [https://ria.ru/20060622/49868003.html אודות יום הזיכרון והאבל] באתר רי"א נובוסטי
* [https://web.archive.org/web/20090626185348/http://rutube.ru/tracks/2050975.html?v=b32205961c63f0143625db8849739650 Newsreel 22 ביוני 1941 ב- RuTube.]
* [https://www.youtube.com/watch?v=6qULdlZaAxA Newsreel 22 ביוני 1941 ביוטיוב.]
* [http://www.rg.ru/2008/06/23/medvedev.html מנהיגי רוסיה ובלארוס הדגישו את אי קבילותה של הפוליטיזציה של ההיסטוריה.]
* [https://web.archive.org/web/20090625052134/http://www.rbc.ua/rus/newsline/2009/06/22/557122.shtml יושצ'נקו פנה בנאום לאומה לרגל יום הצער לזכר קורבנות המלחמה באוקראינה]

==הערות שוליים==

רוסיה
זיכרון
קטגוריה:אירועים בחודש יוני
קטגוריה:בעקבות מלחמת העולם השנייה
קטגוריה:הנצחה ברוסיה
יום הזיכרון לרוסים שביצעו את חובתם מחוץ לגבולות המולדת

יום הזיכרון לרוסים שביצעו את חובתם מחוץ לגבולות המולדת (День памяти о россиянах, исполнявших служебный долг за пределами Отечества) הוא תאריך זיכרון רשמי בפדרציה הרוסית, שנועד לכבד את זכרם של חיילים בינלאומיים שביצעו שירות צבאי מחוץ לגבולות מולדתם ונפלו. נחגג מדי שנה ב-15 בפברואר<ref>[http://www.calend.ru/holidays/0/0/2717/ День памяти о россиянах, исполнявших служебный долг за пределами Отечества — 15 февраля. История и особенности праздника в проекте Календарь Праздников 2010]</ref>.

== היסטוריה ==
המועד ל"יום הזיכרון לרוסים שביצעו את חובתם מחוץ לגבולות המולדת" לא נבחר במקרה. ביום זה, 15 בפברואר 1989, עזב הטור האחרון של הכוחות הסובייטים את אפגניסטן. ביום זה, חצה את הגשר סגן אלוף בוריס וסבולודוביץ' גרומוב, כשקפץ מנגמ"ש וסימל שהוא היה האחרון שחצה את נהר הגבול אמו דריה (תרמז), אך במציאות, משמר הגבול וכוחות מיוחדים היו האחרונים שעזבו את אפגניסטן. נסיגת הכוחות הושלמה בפועל רק באחר הצהריים של ה-15 בפברואר<ref>[http://greenzone3000.narod.ru/pressa/zavsyu.htm В. Филин. За всю войну — ни одного дезертира] </ref><ref>[http://www.stapravda.ru/20090228/afganistan_god_1989y_khayraton_36130.html С. Скрипаль. Год 1989-й. Хайратон] </ref><ref>[http://smi.liga.net/articles/IT090729.html М. Будилов, А. Чаленко. Томенко в Афганистане толкал «налево» горючее] </ref>. אירוע זה סימן את סיום המלחמה האפגנית עבור ברית המועצות, שנמשכה כמעט עשר שנים וגבתה את חייהם של יותר מ-15 אלף סובייטים.

בשנת 2010 "יום הזיכרון ללוחמים-בינלאומיים" זכה למעמד רשמי (יום דומה מצוין גם באוקראינה). החוק הפדרלי "אודות ימי תהילה צבאית ותאריכי זיכרון של רוסיה" הסדיר את יום זה כיום זיכרון, לצד תאריכים אחרים כמו יום הזיכרון והאבל. בהתאם לנספח לחוק הפדרלי מיום 12.01.1995 "אודות ותיקים", אנשי צבא סובייטים ורוסיים השתתפו ב-47 סכסוכים זרים ב-22 מדינות משנת 1936 עד 2008 (לא כולל המלחמה הפטריוטית הגדולה, כמו גם בפעולות צבאיות, שהתנהלו באופן בלעדי או בעיקר בשטח רוסיה הסובייטית, בברית המועצות ובפדרציה הרוסית).

== חגים קשורים ==
=== בלארוס ===
תאריך הזיכרון המפורסם באותו יום, 15 בפברואר, מצוין בבלארוס, שם מתגוררים 24.6 אלף ותיקי מלחמה שלחמו במדינות אחרות (נכון לנתונים מ-1 בינואר 2017)<ref>[http://www.belta.by/society/view/v-belarusi-prozhivajut-246-tys-veteranov-boevyh-dejstvij-na-territorii-drugih-gosudarstv-233017-2017 В Беларуси проживают 24,6 тыс. ветеранов боевых действий на территории других государств]</ref>.
=== אוקראינה ===
על פי צו נשיא אוקראינה ליאוניד קוצ'מה מיום 11 בפברואר 2004, אוקראינה מציינת מדי שנה ב-15 בפברואר את "יום הכבוד למשתתפי פעולות האיבה במדינות אחרות". במלחמת אפגניסטן מתו כ-2,500 אנשי צבא שגויסו משטח אוקראינה הסובייטית<ref>Россия и СССР в войнах XX века. — М.: ОЛМА-ПРЕСС, 2001. — С. 536.</ref>.

== קישורים חיצוניים ==
* [http://www.calend.ru/holidays/0/0/1810/ יום הזיכרון ללוחמים הבינלאומיים ב"לוח החגים הרוסי"]
== הערות שוליים ==

קטגוריה:הנצחה ברוסיה
קטגוריה:מלחמת אפגניסטן (ברית המועצות)
קטגוריה:רוסיה: חגים וימי ציון
ג'ורג'ה וויאדינוביץ'

ג'ורג'ה וויאדינוביץ (בסרבית: đorđe vujadinović; 29 בנובמבר 1909 – 5 באוקטובר 1990) היה כדורגלן ומאמן יוגוסלבי, ששיחק בעמדת החלוץ.

==ביוגרפיה==
וויאדינוביץ' נולד ב-29 בנובמבר 1909 בסמדרבו שבממלכת סרביה של אז, והגיע בגיל צעיר לגור אצל דודו שחי בבלגרד. בזמן ששיחק כדורגל יחד עם שני חבריו במגרש בפארק קלמגדן שבמרכז העיר, הבחין בו זר מבוגר שהזמין אותו ואת שני חבריו להיבחן במועדון הגדול ביותר ביוגוסלביה באותה תקופה, BSK בלגרד. הוא הצטרף לקבוצת הנוער של הקבוצה, בה שיחקו דור מוכשר של שחקנים, בהם טירנניץ', ואלארביץ', קרצ'ביץ' וזלוקוביץ'. כמה שנים לאחר מכן וויאדינוביץ' היה חלק מההתקפה של הקבוצה הבוגרת, שזכתה באליפות רבות בשנות השלושים של המאה ה-20. עד שנת 1940 הוא ערך במדי הקבוצה כ-441 הופעות, כבש כ-332 שערים, זכה ב-5 אליפויות, והיה למלך השערים של הליגה פעמיים.

במדי נבחרת יוגוסלביה ערך 44 הופעות וכבש 18 שערים בין 1929–1940. עד לפרוץ מלחמת העולם השנייה היה וויאדינוביץ' חלק מרכזי בנבחרת יוגוסלביה. הוא היה לאחד השחקנים העיקריים של הנבחרת במונדיאל 1930, בו שיחק לצד חברו לקבוצה, אלכסנדר טירנאניץ'. בשלב הבתים הוא כבש את השער הרביעי במשחק נגד בוליביה, והיוגוסלבים סיימו בראש הבתים שלהם. במשחק חצי הגמר כבש וויאדינוביץ' שער כבר בדקה הרביעית של המשחק נגד אורוגוואי, אולם אורוגוואי ניצחה בסיום 6–1, ויוגוסלביה סיימה במקום הרביעי.

במהלך מלחמת העולם השנייה, נלקח וויאדינוביץ' בשבי, ולאחר סיומה השתחרר, וסיים את קריירת המשחק שלו. לאחר מכן הוא הקדיש את הזמן בשביל לאמן את קבוצות הנוער של פרטיזן ו-OFK בלגרד, שם גם אימן את הקבוצה הבוגרת בשנים 1960–1961. בנוסף לכך אימן את נבחרת יוגוסלביה עד גיל 21.

ב-5 באוקטובר 1990 נפטר וויאדינוביץ' בבלגרד בגיל 80.

==תארים==
;BSK בלגרד
*אליפות יוגוסלביה (5): 1930/31, 1932/33, 1934/35, 1935/36, 1938/39
;נבחרת יוגוסלביה
*מקום רביעי בגביע העולם: 1930
;אישיים
*מלך השערים של הליגה היוגוסלבית (2): 1929, 1930/31

==קישורים חיצוניים==

קטגוריה:כדורגלנים יוגוסלבים
קטגוריה:ילידי 1909
קטגוריה:יוגוסלבים שנפטרו ב-1990
פודור

מיקומה של פודור על מפת סנגל

פודור (בצרפתית: Podor, בוולופית: Podoor) היא העיר הצפונית ביותר של סנגל, בעלת מעמד קומונה, בלב החבל ההיסטורי פוטה-טורו. העיר שוכנת על האי מורפיל בין הנהר סנגל לנהר דואה בגבול עם מוריטניה, במרחק 215 ק"מ מהעיר סן-לואי. במאה ה-11 הייתה מרכז ממלכת טקרור. היא ידועה במבצר הקולוניאלי הצרפתי החרב, שנבנב בזמנו מחדש ב-1854 כמרכז לסחר בזהב.
במפקד של שנת 2002 מנתה העיר 9,472 תושבים. בשנת 2007 - 11,869. 99% מהאוכלוסייה היא מוסלמית.

==השם==
מקשרים את השם למלים הצרפתיות pot d'or, כלומר "סיר זהב" הרומז אולי לסירי הזהב שנמכרו לסוחרים הראשונים שהגיעו לאזור עתיר הזהב הזה, במאה ה-17
לפי מקור אחר השם מתייחס לקנרית הממולא בזהב אותן השאירו הסררים בעזיבתם ושנמצאו במפתיע על ידי התושבים והלוחמים שחזרו מן הקרב פיאטה דה טיימו בוקאר

==היסטוריה==
פודור הוא הבירה העתיקה של אחת הממלכות הראשונות שאזור, ממלכת טקרור, שקמה במאה ה-11.
במאה ה-17 הייתה העיר תחנה בדרך ממלכת גאלאם, והייתה בלתי נמנעת עבור סחר העבדים, השנהב והגומי הערבי. הוקם בה ב-1745 מבצר צרפתי שנועד להבטיח את הנוכחות הצרפתית על הנהר סנגל ובפנים האזור, אבל אמצעיו היו מוגבלים ביותר. הוא שוקם על ידי קפטן לואי פדרב בשנת 1854. היישוב וגם המבצר הצרפתי תועד במכתבי האביר סטניסלס דה בופלר לאשתו, הרוזנת סבראן, בשנת 1788
באוקטובר 1999 סבלה העיר משיטפונות בעקבות עליית נהר סנגל על גדותיו.

==מינהל==
פודור היא בירת נפת פודור. הגדול בשטח שבין שלושת המחוזות של המחוז סן-לואי.
בשנת 1952 הוענק לעיר מעמד של קומונה. היא מחולקת לשישה רבעים: סינתטיאן, לאו דמבה, מבוג'ן, ביר פודור, טיופי וסואימה.

==גאוגרפיה==
===עמדה גאוגרפית===
פודור היא העיר הצפונית ביותר של סנגל, בגבול עם מוריטניה. היישובים הקרובים ביותר הם אדאבאי, דאר שייח עבדלאי, דונאי, גומל ודיאטאר. היא נמצאת 487 ק"מ מרחק מעיר הבירה דקר.

== אקלים ==
הטמפרטורה הממוצעת בשנה היא +25.9°C ; הטמפרטורה הממוצעת בינואר היא +21°C וביוני 30.7°C . הטמפרטורה המרבית השנתית היא +34.5°C .
הטמפרטורה המרבית בינואר היא +30.9°C וביוני - +40.7°C.
הטמפרטורה המזערית השנתית היא +17.3°C, בינואר היא +11.1°C ובספטמבר +22.1°C
כמות המשקעים השנתית היא 212.8 מיליליטר. המרבית היא 77.4 מיליליטר באוגוסט והמזערית 0.2 מיליליטר באפריל.

==דמוגרפיה==
במפקד משנת 2002 מנתה העיר 9472 תושבים. וב-2007 לפי ההערכות הרשמיות - 11869 תושבים. 99% מהתושביה הם מוסלמים .

{| class="wikitable" border="1"
|+
! 1976 !! 1988 !! 2002 !! 2010
|-
| 6,760 || 7,469 || 9,472 || 13,400
|}

==כלכלה==
מיקומה האסטרטגי איפשר לה מזה זמן רב למלא תפקידשל מרכז מסחרי.
רוב התושבים הם רועי צאן, דייגים וחקלאים.
שפוץ המבצר הישן בשנת 2006 עשוי להאיץ את התפתחות התיירות.
בשנת 2005 חודש השיט על אוניית "בו אל מוגדד" על נהר סנגל בין סן-לואי לפודור במסלול שאורכו 300 ק"מ.

==תחבורה==
לעיר יש שדה תעופה.

==יעדי תיירות ומונומנטים==
בתי המסחר המסחר הישנים של נמל פודור
עם המונומנטים ההיסטוריים של פודור נמנים
*מבצר פודור
*בית פואה בפינת הרציף
*רציפי פודור - בתי המסחר הישנים (Anciens comptoirs)

==אישים==
מפודור וסביבתו יצאו כמה ממנהיגיה הרוחניים של בני סנגל: אל חאג' מאליכ סי, מדיו, במבה מגולר (Bamba de Gollere), באל מבודה (Ball de Bodé)
בפודור נולדו מעצבת האופנה אומו סי והמוזיקאים באבה מאל ומנסור סק.

==קישורים חיצוניים==

*[https://www.saintlouisdusenegal.com/podor/ האתר של סן לואי - על פודור]

==הערות שוליים==

קטגוריה:סנגל: ערים
Heartless (שיר של דיפלו)

"Heartless" הוא שיר של דיפלו, מתוך אלבומו Diplo Presents Thomas Wesley, Chapter 1: Snake Oil. קליפ הווידאו הראשון בוים על ידי ברנדון דרמר ויצא ב-5 בספטמבר 2019.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)
|פלטינה x7
|7,000,000
|}

== הגרסה של ג'וליה מייקלס ==

גרסה שהוקלטה מחדש לשיר מציגה את הזמרת האמריקאית ג'וליה מייקלס יצא ב-31 בינואר 2020.<ref></ref> קליפ הווידאו השני יצא באותו היום.<ref></ref> הקליפ צולם בנאשוויל ובוים על ידי ברנדון דרמר. הקליפ מתרחש במוטל בו נראה שלמורגן וולן ולג'וליה מייקלס יש בעיות במערכות היחסים שלהם. כששניהם יוצאים החוצה לאוויר צח, הם עוזבים את אהוביהם ובורחים יחד.<ref></ref> גרסת הרמיקס של השיר הופיעה ברדיו הפופ בארצות הברית ב-25 בפברואר 2020.<ref></ref><ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:סינגלים מ-2020
קטגוריה:שירי דיפלו
קטגוריה:שירי מורגן וולן
קטגוריה:שירי ג'וליה מייקלס
קטגוריה:דואטים
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי קינג הנרי
קטגוריה:שירים שהופקו על ידי דיפלו
קטגוריה:שירי זהב באוסטרליה
קטגוריה:שירי פלטינה בקנדה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת קולומביה רקורדס
אופל אסטרה H

אופל אסטרה H (בגרמנית: Opel Astra H) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2004–2010.

=="אופל אסטרה H"==

* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* 5 נוסעים (דגם סדאן 4 דלתות, דגם הצ'בק 5 דלתות).
* קיבולת מכל דלק - 52 ליטר.

==תצורות "אופל אסטרה H"==

* 4 דלתות - סדאן.
* 2 דלתות - סדאן.
* 5 דלתות - האצ'בק.
* 2 דלתות - קופה.
* 2 דלתות דגם "TwinTop" - קופה קבריולה.
* 5 דלתות - סטיישן.

==סדרות "אופל אסטרה H"==
* סדרה ראשונה - יוצרה בין השנים 2004–2007
* סדרה שנייה - יוצרה בין השנים 2007–2010

===דגמים "אופל אסטרה H"===
* "1.4".
* "1.4 Twinport".
* "1.4 LPG".
* "ecoFLEX".
* "1.6 Twinport".
* "1.6 LPG".
* "ecoFLEX".
* "1.6".
* "1.6 Turbo".
* "1.8".
* "2.0 Turbo".

== תמונות ==
<gallery mode="packed" heights="80">
קובץ:Opel Astra H 2.0Turbo front.JPG | "אופל אסטרה H" דגם "2.0 Turbo" 
קובץ:Opel Astra Cosmo.JPG | "אופל אסטרה H" בתצורה 5 דלתות הצ'בק 
קובץ:Kilbeggan, Co. Westmeath - Ireland (5825278785).jpg | "אופל אסטרה H" בתצורה 4 דלתות סדאן 
קובץ:Opel Astra GTC rear.jpg | "אופל אסטרה H" דגם "GTC"
קובץ: Astra01112008.jpg| "אופל אסטרה H", שנת 2008 - מבט לתא הנהג ו-לוח מחוונים 
קובץ:Opel Astra (5955679770).jpg | "אופל אסטרה H" 
קובץ:Opel Astra blue front 20080304.jpg | "אופל אסטרה H" 
קובץ:Opel Astra 1.6 twinport hatchback3.jpg | "אופל אסטרה H" בתצורה 5 דלתות הצ'בק 
קובץ:Opel Astra H.jpg | "אופל אסטרה H" 
קובץ:Opel Astra H Stufenheck Edition 1.6 Ecotec Saphirschwarz Heck.JPG | "אופל אסטרה H" בתצורה 4 דלתות סדאן 
קובץ:Opel Astra H OPC Nuerburgring Edition.JPG | "אופל אסטרה H" 
קובץ:Opel Astra H Caravan (Facelift, seit 2007) 1.7 CDTI ecoFLEX side MJ.JPG | "אופל אסטרה H" דגם "1.7 CDTI", שנת 2007 - סטיישן 
קובץ:Opel Astra H TwinTop 1.8 Powerrot Heck.JPG | "אופל אסטרה H" דגם "TwinTop" - קופה-קבריולה
קובץ:Opel Astra TwinTop auf der IAA 2005.jpg | "אופל אסטרה H" דגם "TwinTop" - קופה-קבריולה 
קובץ:SAKSA TAKSO.JPG | "אופל אסטרה H" מונית סטיישן
</gallery>

<gallery mode="packed" heights="120">
קובץ:Astra politia 9.jpg| "אופל אסטרה H" - ניידת משטרה
קובץ:Opel Astra Guardia Civil.JPG| "אופל אסטרה H" - ניידת משטרה
קובץ:Koninklijke Marechaussee pic-16.JPG| "אופל אסטרה H" - ניידת משטרה סטיישן
קובץ:Opel Astra - Police BE.jpg| "אופל אסטרה H" - ניידת משטרה
</gallery>

==ראו גם==
* אופל
* אופל אסטרה
* אופל קדט D
* אופל קדט E
* אופל קפיטן
* אופל אדמירל

==קישורים חיצוניים==

* 
* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:מוניות
אסטרה H
קטגוריה:דגמי מכוניות שהושקו ב-2004
קטגוריה:כלי רכב גרמניים
קטגוריה:כלי רכב המורכבים בברזיל
קטגוריה:כלי רכב המיוצרים בבלגיה
קטגוריה:כלי רכב המורכבים במצרים
קטגוריה:כלי רכב המורכבים בבריטניה
קטגוריה:כלי רכב המיוצרים בפולין
קטגוריה:כלי רכב המורכבים ברוסיה
בני ברוכים

בני ברוכים (נולד ב-15 במאי 1972) הוא קומיקאי ושחקן ישראלי.

==קריירה==
נולד בישראל, למשפחה ממוצא פרסי. החל את קריירת המשחק בשנת 1982 בעודו בן 10, כששיחק בהצגה "המלך מתיא הראשון" לצד שייקה אופיר. בקולנוע החל להופיע בגיל 15 כאשר שיחק בסרט The Beast . ב-1988 שנה לאחר מכן שיחק בסרט "רמבו 3" שצולם בישראל.
ב-1989 שיחק בסרט Riding the Edge ובהמשך של אותה שנה שיחק בסרט "לא בלי בתי".

ב-2004 גילם את פנחס עובד בהמבורגריה של גרי בסדרת הנוער "הפיג'מות" ששודרה ערוץ הילדים. ב-2005 השתתף בסדרה "אהבה זה כואב" ששודרה בערוץ 10.

ב-2012 התארח בתוכנית המערכונים "ארץ נהדרת".

ב-2013 השתתף בסדרת הדרמה "נויורק" של yes.

ב-2015 גילם את עקיבא בסדרה "גן חיות" בערוץ ניקלודיאון. באותה שנה השתתף בסדרת הדרמה "חשודה" ששודרה בערוץ 10.
ב-2016 גילם את בני בסדרת הנוער "אלישע" ששודרה בערוץ הילדים.

ב-2019 השתתף בסרט הקומי "בזמק".

בפברואר 2020 החל לשחק בסדרה "אבא מטפלת" בערוץ TeenNick.

ב-2020 השתתף בתוכנית המציאות "הישרדות VIP עונה 3" ברשת 13, בה היה למודח ה-16 ולמושבע השישי.

== חיים אישיים ==
ברוכים מתגורר בכפר סבא, הוא נשוי ואב לשני ילדים. הוא כבד שמיעה.

==קישורים חיצוניים==

* 

* [https://www.hidabroot.org/article/1117565 הסטנדאפיסט בני ברוכים: "הרופא אמר לנו שמעכשיו נותר רק להתפלל"], באתר הידברות
* רותי קדוש, [https://www.makorrishon.co.il/nrg/online/47/ART2/895/032.html החיים קשים, אז צוחקים: בני ברוכים עושה מהחיים לימונדה], באתר nrg
* סרטונים והופעות סטנדאפ של [https://standupist.co.il/tag/benny-bruchim/ בני ברוכים]

== הערות שוליים ==

קטגוריה:כבדי שמיעה ישראלים
קטגוריה:מתחרי הישרדות (ישראל)
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:שחקני קולנוע וטלוויזיה ישראלים
קטגוריה:כפר סבא: אישים
קטגוריה:ישראלים שנולדו ב-1972
דייוויד הורוויץ (עורך)

דייוויד הורוויץ (באנגלית: David Horovitz; נולד ב-12 באוגוסט 1962) הוא עיתונאי ועורך עיתונים ישראלי שכותב בשפה האנגלית. הוא ערך בעבר את הג'רוזלם פוסט ואת ג'רוזלם ריפורט. הוא ייסד ועורך את העיתון המקוון Times of Israel.

==ביוגרפיה==
הורוויץ נולד בלונדון למשפחה שהיגרה לשם מגרמניה בשנת 1937. בשנת 1983 עלה לישראל ושירת בצה"ל בחיל החינוך.

הורוויץ הוא בוגר האוניברסיטה העברית בירושלים, נשוי לליסה, ואב לשלושה ילדים.

לאחר עלייתו החל הורוויץ לעבוד עבור הג'רוזלם פוסט. עם היווסדו של הג'רוזלם ריפורט, בשנת 1990, עבר הורוויץ לעבוד בו. בשנת 1998 מונה לעורכו הראשי העיתון ובשנת 2001: גם מוציא לאור. בשנת 2004 חזר לג'רוזלם פוסט, הפעם כעורך ראשי. בשנת 2011 התפטר והקים, ביחד עם סת' קלרמן, את העיתון המקוון Times of Israel, אותו הוא עורך מאז 2012.

בשנת 2014 הוענק לו פרס על מפעל חיים בעיתונות יהודית מאת ארגון בני ברית.

==קישורים חיצוניים==

* 

==הערות שוליים ==

קטגוריה:עורכי עיתונים ישראלים
קטגוריה:עורכי ג'רוזלם פוסט
קטגוריה:סגל הג'רוזלם פוסט
קטגוריה:ישראלים ילידי אנגליה
קטגוריה:לונדון: אישים
קטגוריה:בוגרי האוניברסיטה העברית בירושלים
קטגוריה:עולים בשנות ה-1980
קטגוריה:ישראלים שנולדו ב-1962
יחסי סין – סנט לוסיה

יחסי סין–סנט לוסיה הם היחסים שבין הממשלות והעמים של הרפובליקה העממית של סין ושל סנט לוסיה. בין שתי המדינות לא מתקיימים יחסים דיפלומטיים רשמיים נכון לשנת 2020. 

== היסטוריה ==
הרפובליקה העממית של סין וסנט לוסיה כוננו את יחסיהן הדיפלומטיים לראשונה ב-1 בספטמבר 1997. ב-30 באפריל 2007 חשפה סנט לוסיה כי היא החליטה לכונן יחסים דיפלומטיים עם טאיוואן. היחסים בין הרפובליקה העממית של סין וסנט לוסיה שרדו חמישה ימים עד שנותקו לחלוטין ב-5 במאי 2007. 

היחסים שבין שתי המדינות במישור הכלכלי ובמישור התרבותי המשיכו להתקיים, אם כי היקפם התדרדר בצורה דרסטית. הרפובליקה העממית של סין מנהלת את האינטרסים שלה בסנט לוסיה ומעניקה שירותים קונסולריים לאזרחי המדינה דרך השגרירות שהיא מחזיקה בברידג'טאון שבברבדוס.

ביולי 2018 סנט לוסיה העניקה לאזרחי הרפובליקה העממית של סין אפשרות להיכנס למדינה ללא אשרת כניסה.

== נציגויות דיפלומטיות ==
* הרפובליקה העממית של סין אינה מיוצגת בסנט לוסיה, הן בדרג השגרירות והן בדרג הקונסולרי. הרפובליקה העממית של סין מעניקה שירותים קונסולריים לאזרחי סנט לוסיה דרך השגרירות שהיא מחזיקה בברידג'טאון, בירת ברבדוס.
* סנט לוסיה אינה מיוצגת ברפובליקה העממית של סין, הן בדרג השגרירות והן בדרג הקונסולרי.

== הערות שוליים ==
All the Best – The Live Collection

All the Best – The Live Collection הוא אלבום וידאו של הזמרת האמריקאית טינה טרנר אשר יצא ב-15 במרץ 2005, על ידי חברת התקליטים פרלופון. אלבום הווידאו כולל 25 שירים של טרנר לצד 25 דקות של קטעי ראיונות. האלבום הגיע למעמד זהב בארצות הברית.<ref></ref>

== רשימת השירים ==
להלן רשימת שירי האלבום:

#"Steamy Windows"
#"Show Some Respect"
#"I Can't Stand the Rain"
#"River Deep – Mountain High"
#"Missing You"
#"GoldenEye"
#"Addicted to Love"
#"Private Dancer"
#"Let's Stay Together"
#"What's Love Got to Do with It" 
#"I Don't Wanna Fight"
#"In Your Wildest Dreams"
#"When the Heartache Is Over"
#"We Don't Need Another Hero"
#"It's Only Love" <small>(עם בריאן אדמס)</small> 
#"Tonight" <small>(עם דייוויד בואי)</small> 
#"Nutbush City Limits"
#"Better Be Good to Me"
#"Proud Mary"
#"Whatever You Need"

;תוספות
#All the Best -- Interview
#"The Best"
#"Open Arms" <small>(הופעה חיה בפרקינסון)</small>
#"Paradise Is Here"
#"Be Tender with Me Baby"
#"Cose Della Vita" <small>(עם ארוס רמאצוטי)</small>

==קישורים חיצוניים==

== הערות שוליים ==

קטגוריה:אלבומי וידאו מ-2005
קטגוריה:אלבומי טינה טרנר
קטגוריה:אלבומי וידאו באנגלית
קטגוריה:אלבומי חברת פרלופון
Tina!

הוא אלבום אוסף של הזמרת האמריקאית טינה טרנר אשר יצא ב-20 בספטמבר 2008, על ידי חברת התקליטים קפיטול רקורדס. האלבום יצא ב-3 גרסאות: הגרסה הצפון אמריקאית אשר השתחררה בתאריך זה, הגרסה הגרמנית אשר השתחררה ב-17 באוקטובר בגרמניה וגרסת הפלטיניום, גרסה מיוחדת שהשתחררה ב-23 בפברואר 2009 באירופה כדי לקדם את הסיבוב ההופעות האירופאי שלה וכוללת 3 דיסקים במקום אחד.<ref name=":0"></ref><ref name=":1"></ref>

האלבום מכיל אוסף של שירים שטרנר הוציאה במהלך הקריירה שלה. ב-2014 האלבום יצא מחדש על ידי חברת הקליטים פרלופון.<ref name=":1" /><ref name=":0" />

== סקירה ==
האלבום כולל 18 שירים, מתוכם 16 ישנים ועוד שניים חדשים: "I'm Ready" ו-"It Would Be a Crime". מאוחר יותר האלבום יצא במהדורה נרחבת באירופה הכוללת 3 דיסקים המכילים כמעט כל שיר של טרנר לאורך הקריירה שלה, כולל דואטים, הופעות חיות וגרסאות מחודשות לשירים שלה ושל בעלה במסגרת הצוות שלהם אייק וטינה טרנר.

האלבום הגיע למעמד זהב בבלגיה ואחריי שהמהדורה האירופאית יצאה הוא הגיע למעמד זהב גם בבריטניה. האלבום בגרסתו הרגילה דורג במצעדים של 13 מדינות והאלבום בגרסתו האירופאית דורג ב-5 מדינות באירופה ובמצעד סוף השנה של הולנד.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בלגיה (BEA)<ref></ref>
|זהב
|30,000
|}

== קישורים חיצוניים ==

== הערות שוליים ==

קטגוריה:אלבומי טינה טרנר
קטגוריה:אלבומי אוסף באנגלית
קטגוריה:אלבומי חברת פרלופון
קטגוריה:אלבומי חברת קפיטול רקורדס